**Rámcová zmluva o dielo**

**uzatvorená podľa § 536 a nasl. zák. č. 513/1991 Zb. Obchodný zákonník,**

**v znení neskorších predpisov (ďalej len „zmluva“)**

**Čl. I. Zmluvné strany**

**1. Objednávateľ: Univerzitná nemocnica L. Pasteura Košice**

v zastúpení: MUDr. Ľuboslav Beňa, PhD., MPH, riaditeľ

so sídlom : Rastislavova 43, 041 90 Košice

 IČO: 00 606 707

 DIČ: 2021141969

 IČ DPH: SK2021141969

 Bankové spojenie: Štátna pokladnica, Radlinského 32, 810 05 Bratislava

IBAN : SK06 8180 0000 0070 0028 0550

 BIC/SWIFT : SPSRSKBA

Štátna príspevková organizácia zriadená Zriaďovacou listinou MZ SR č. 1842/1990/I-2 zo dňa 18.12.1990

**(ďalej „objednávateľ“)**

**2. Zhotoviteľ:**

 v zastúpení:

 so sídlom:

IČO:

DIČ:

 IČ DPH:

 Bankové spojenie:

 IBAN: SK

 BIC/SWIFT:

 Zapísaný v

**(ďalej „zhotoviteľ“)**

**čl. II. Úvodné ustanovenia**

1. Objednávateľ ako verejný obstarávateľ v rámci plnenia svojich úloh obstaráva dodanie tovaru, uskutočnenie stavebných prác a poskytnutie služby postupom stanoveným zákonom č. 343/2015 Z. z. o verejnom obstarávaní a o zmene a doplnení niektorých zákonov, v znení neskorších predpisov (ďalej len „**zák. č. 343/2015 Z. z.“).**
2. Zhotoviteľ prehlasuje, že je oprávnený na vykonávanie činnosti podľa tejto zmluvy, dielo vykoná osobne, vo vlastnom mene, na vlastnú zodpovednosť a vlastné náklady za podmienok dohodnutých v  tejto zmluve.
3. Túto zmluvu uzatvára objednávateľ so zhotoviteľom ako výsledok procesu verejného obstarávania postupom zadávania nadlimitnej zákazky podľa § 66 ods. 7 písm. b/ zák. č. 343/2015 Z. z. realizovaného prostredníctvom systému JOSEPHINE na základe Oznámenia o vyhlásení verejného obstarávania zverejneného v Úradnom vestníku EÚ OJ S..../2025 č. .....-2025 zo dňa ..... 2025 a vo Vestníku verejného obstarávania č. ..../2025 pod značkou .....zo dňa ....2025 na predmet zákazky s názvom **„Vykonávanie údržby, servisných služieb, odborných prehliadok a odborných skúšok zdvíhacích zariadení“ (ďalej len „verejné obstarávanie“)** v súlade s  ponukou zhotoviteľa zo dňa ... 2025 ( ďalej len „ ponuka zhotoviteľa“).

 Evidenčné číslo verejného obstarávania objednávateľa : UNLP-2025-65-NZ.

1. Objednávateľ je poskytovateľom zdravotnej starostlivosti, ktorý v súvislosti s výkonom svojej činnosti používa zdvíhacie zariadenia.
2. Pre potreby tejto zmluvy pod zdvíhacím zariadením sa rozumejú všetky typy výťahov, plošín, prepravných zariadení umožňujúcich vertikálnu prepravu osôb a materiálu (ďalej len „výťah“)
3. Zhotoviteľ prehlasuje, že je oprávnený na vykonávanie činnosti podľa tejto zmluvy, dielo vykoná osobne, vo vlastnom mene, na vlastnú zodpovednosť a vlastné náklady za podmienok dohodnutých v  tejto zmluve.
4. Dielom, podľa § 536 ods. 2 zák. č. 513/1991 Zb., sa rozumie (okrem iného) údržba a vykonanie dohodnutej opravy, pričom :
5. **údržba veci** je opakovaná (opakujúca sa) činnosť, ktorá sa musí vykonávať, aby sa zachovali jej vlastnosti a užívania schopnosť, nedochádza pri nej k zmene jej technických parametrov alebo určeného účelu použitia;
6. **oprava veci** predstavuje činnosť na odstránenie chýb a nedostatkov na veci, ku ktorým došlo v dôsledku jej používania. Môže sa jednať o odstránenie následkov poškodenia veci, poruchy veci, zhoršenia jej funkčnosti. Opravou veci sa obnovuje jej plná funkčnosť a užívania schopnosť, vrátane zachovania jej bezpečnosti.
7. Stav bezpečnosti výťahov sa preveruje vykonaním **týždenných prehliadok (dozorca výťahov), odborných prehliadok 3 mesačných a odborných prehliadok 6 mesačných, odborných skúšok 3 ročných a odborných skúšok 6 ročných, opakovaných úradných škúšok 6 ročných a opakovaných úradných skúšok 10 ročných** (ďalej aj „prehliadky a skúšky“) v zmysle Vyhl. MPSVaR č. 508/2009 Z. z. a príslušných noriem a predpisov na zdvíhacie zariadenia. Kontrola stavu bezpečnosti výťahov sa vykonáva ako pravidelná (predpísaná) kontrola a zároveň po každom servisnom zásahu :
8. **Predhliadky a skúšky** je zhotoviteľ povinný vykonať v rozsahu a frekvenciách podľa Vyhl. MPSVaR č. 508/2009 Z.z. v platnom znení a za podmienok stanovených výrobcom, so zápisom do revíznej knihy. V prípade, ak k výťahu nie je zavedená revízna kniha, zhotoviteľ je povinný preukázateľne doručiť doklad o vykonaní prehliadky a/alebo skúšky.
9. Súčasťou servisu je kontrola výťahov, ktorú je zhotoviteľ povinný vykonať /zabezpečiť jej vykonanie po **každom servisnom zásahu**, bez ohľadu na pravidelné kontroly.

 Ak sa po vykonaní servisu vyžaduje (vzhľadom na druh a používanie výťahov) vykonanie overenia, špeciálnych skúšok alebo iná forma overenia na základe príslušných právnych predpisov SR, je zhotoviteľ povinný tieto overenia, špeciálne skúšky vykonať (ak je na to oprávnený) alebo zabezpečiť ich vykonanie oprávneným subjektom a odovzdať objednávateľovi (v písomnej listinnej forme) aj príslušné doklady o vykonaní overenia, špeciálnych skúšok, vrátane uvedenia zistených výsledkov.

**čl. III. Predmet zmluvy**

1. Predmetom tejto zmluvy je
2. záväzok zhotoviteľa vykonávať pre objednávateľa **údržbu, servisné služby, odborné prehliadky a odborné skúšky zdvíhacích zariadení - výťahov** ( čl. II. bod 8. tejto zmluvy, ďalej len „výťahy“). Predmet tejto zmluvy bude zhotoviteľ vykonávať pre objednávateľa v rozsahu podľa Prílohy č. 1 a v súlade s platnými právnymi predpismi, za podmienok dohodnutých v tejto zmluve. Súčasťou Prílohy č. 1 tejto zmluvy je aj zoznam výťahov.
3. záväzok objednávateľa za riadne poskytnuté plnenie uhrádzať zhotoviteľovi odplatu podľa tejto zmluvy.

**Servisom pre účely tejto zmluvy sa rozumie vykonávanie údržby a opravy výťahov a vykonávanie prehliadok a skúšok, v rozsahu a za podmienok dohodnutých v tejto zmluve.**

1. **Súčasťou predmetu plnenia je najmä, nie však výlučne:**
2. **dodávka náhradných dielov a materiálu** pri opravách. Zhotoviteľ použije originálne náhradné diely od výrobcov príslušných výťahov, ktoré sú potrebné na vykonanie príslušnej opravy, vrátane ich dopravy na miesta vykonania opráv a dopravy servisného technika. V prípade nedostupnosti originálnych náhradných dielov na trhu je možné použiť náhradný diel adekvátny originálu len po preukázateľnom odsúhlasení objednávateľom;
3. **identifikácia / diagnostika vady** výťahov pred samotným vykonaním servisu,
4. **nastúpenie na opravy porúch do 30 minút od ich nahlásenia** objednávateľom,
5. odborné **posúdenie technického stavu** výťahov za účelom ich vyradenia z evidencie, ak o to objednávateľ požiada, vrátane vyhotovenia protokolu o posúdení technického stavu,
6. vykonávanie **update softwaru**, ak o to objednávateľ požiada,
7. vykonanie **prehliadok a skúšok podľa čl. II. bod 8 tejto zmluvy**, vrátane zápisu do revíznej knihy, alebo doručenie dokladu o vykonaní prehliadky a/alebo skúšky,
8. prevzatie vymenených – pokazených dielov, olejov a mazív za účelom ich likvidácie určeným spôsobom a zdokladovanie likvidácie dielov oprávneným subjektom v zmysle príslušných právnych predpisov SR,
9. poskytovanie **odbornej poradenskej a konzultačnej činnosti** s cieľom zefektívniť využívanie výťahov objednávateľom, vrátane školenia personálu objednávateľa pre prípad vyslobodzovania uviaznutých osôb vo výťahu,
10. vykonávanie technickej spolupráce s uviaznutými osobami vo výťahu a asistenciu pri vyprosťovaní osôb z výťahu 24 hodín denne, 7 dní v týždni,
11. vyslobodenie uviaznutých osôb vo výťahoch do 15 minút od telefonického nahlásenia poruchy v pracovných dňoch v čase od 07.00 hod. – do 15.00 hod.,
12. vyslobodenie uviaznutých osôb vo výťahoch do 30 minút od telefonického nahlásenia poruchy v pracovných dňoch v čase od 15.00 hod. – do 07.00 hod.,
13. vyslobodenie uviaznutých osôb vo výťahoch do 30 minú od telefonického nahlásenia poruchy v dňoch pracovného pokoja a štátnych sviatkov v čase od 00.00 hod. – do 24.00 hod.;
14. výkon práce dozorcu výťahu a výťahového technika,
15. montáž a demontáž výťahov za účelom vykonania servisu,
16. poskytovanie servisných služieb a opráv nepretržite 24 hodín v pracovné dni, dni pracovného voľna a pracovného pokoja, ak sa zmluvné strany nedohodnú inak;
17. zabezpečenie 24 hod. pohotovostnej služby na kontaktnom mieste (dispečingu zhotoviteľa), kontaktné údaje: **.................................................**
18. Predmetom tejto zmluvy **je aj** úprava výťahov. Úprava predstavuje činnosť, ktorou sa zmení zdvíhacie zariadenie/výťah a prispôsobuje požiadavkám jej používateľa/objednávateľa.
19. **Servis v rámci mesačnej paušálnej ceny zahŕňa údržbu a opravu výťahov** a bude sa vykonávať na základe telefonických nahlášok..................

 Po obdržaní nahlášky zhotoviteľ vykoná **identifikáciu /** **diagnostiku vady výťahu** tým, že zhotoviteľ (servisný technik zhotoviteľa) nastúpi na jej vykonanie do 30 minút od doručenia nahlášky. Diagnostikou vady zhotoviteľ určí, či ďalší servis vyžaduje alebo nevyžaduje výmenu dielov a s tým spojenú dodávku náhradných dielov.

 a**/ servis bez výmeny dielov**:

 V prípade, že na základe diagnostiky vady zhotoviteľ rozhodne o vykonaní servisu bez potreby výmeny dielov, je zhotoviteľ povinný vykonať servis t.j. plné sfunkčnenie výťahu najneskôr do 3 hodín od momentu vykonania diagnostiky vady, vrátane kontroly výťahu (čl. II. bod 8. b/).

 **b/ servis s výmenou náhradných dielov**:

 Pokiaľ na základe diagnostiky vady zhotoviteľ rozhodne, že servis vyžaduje výmenu dielov, je zhotoviteľ povinný, najneskôr do 2 (dvoch) pracovných dní odo dňa vykonania diagnostiky vady, písomne oznámiť objednávateľovi aké náhradné diely sa na sfunkčnenie výťahu vyžadujú a predložiť kalkuláciu ceny servisu, vrátane ceny potrebných náhradných dielov objednávateľovi na schválenie. Objednávateľ je povinný sa ku kalkulácií ceny servisu vyjadriť v lehote do 2 (dvoch) pracovných dní odo dňa obdržania kalkulácie ceny servisu od zhotoviteľa.

 Zhotoviteľ je povinný vykonať servis t.j. plné sfunkčnenie výťahu spravidla do 5 (päť) pracovných dní odo dňa doručenia objednávateľom schválenej kalkulácie ceny servisu, vrátane vykonania **kontroly výťahu (čl. II. bod 8. b/)** ak sa zmluvné strany nedohodnú pre konkrétny prípad inak.

**Čl. IV. Spôsob, podmienky a miesto plnenia zmluvy**

1. Rozsah plnenia predmetu zmluvy a zoznam výťahov je uvedený v Prílohe č. 1 tejto zmluvy, kde sú uvedené jednotlivé činnosti v rámci paušálnej mesačnej ceny.
2. Servis výťahov je zhotoviteľ povinný vykonávať s odbornou starostlivosťou, v súlade s vyhláškou č. 508/2009 Z.z., príslušnými záväznými normami a ďalšími súvisiacimi právnymi predpismi, ktoré sa vzťahujú na predmet plnenia tejto zmluvy.
3. Miestom realizácie predmetu zmluvy je: Univerzitná nemocnica L. Pasteura Košice, pracoviská objednávateľa nachádzajúce sa na: Rastislavova 43, 041 90 a pracoviská objednávateľa nachádzajúce sa na: Trieda SNP 1, 040 11 Košice.
4. Zhotoviteľ sa zaväzuje vykonávať predmet plnenia s cieľom udržiavania technického stavu, vysokej úrovne bezpečnosti a prevádzkyschopnosti výťahov zverených mu do servisu, na svoje nebezpečenstvo, v dohodnutom čase bez narušenia a obmedzenia chodu prevádzky Objednávateľa.
5. Kontaktné osoby pre účely plnenia tejto zmluvy:
6. Kontaktné osoby zhotoviteľa:…………. tel. č.………………………., e-mailová adresa :…………………….
7. Kontaktné osoby objednávateľa:
* Ing. Milan Kozub, tel.č.: +421 917 831 737, pevná linka: +421 55 615 3085, mail: milan.kozub@unlp.sk

**Čl. V. Práva a povinností zmluvných strán**

1. Objednávateľ je povinný riadne vykonané plnenie podľa tejto zmluvy fyzicky od zhotoviteľa prevziať.
2. Servisný technik zhotoviteľa je povinný po vykonaní servisu a opravy vyhotoviť montážny list, ktorý podpíšu oprávnené osoby zhotoviteľa a objednávateľa, alebo formou elektronického pracovného výkazu. Odovzdanie a prevzatie prác sa bude realizovať v pracovných dňoch v čase od 7:00 hod. do 15:00 hod., ak sa zmluvné strany nedohodnú v odôvodnených prípadoch inak.
3. Objednávateľ je povinný zabezpečiť zhotoviteľovi (servisnému technikovi zhotoviteľa) prístup k výťahu v dohodnutom čase, predložiť vzťahujúcu sa  príslušnú technickú dokumentáciu a vytvoriť primerane pracovné podmienky pre riadne vykonanie servisu.
4. Zhotoviteľ zodpovedá za čistotu a poriadok na pracovisku, za dodržiavanie bezpečnosti a ochrany zdravia pri práci vlastných pracovníkov a dodržiavanie zásad bezpečnosti práce a požiarnej ochrany na pracovisku.
5. V prípade, ak v súvislosti s činnosťou zhotoviteľa podľa tejto zmluvy vzniknú tretím osobám akékoľvek nároky (pokuty, škody, sankcie), alebo bude zo strany štátnych orgánov alebo oprávnených kontrolných orgánov začaté správne konanie, je zhotoviteľ priamo zodpovedný za svoju činnosť voči týmto subjektom a je jeho povinnosťou nahradiť objednávateľovi všetku vzniknutú škodu, ktorá vznikla v dôsledku porušenia povinností zhotoviteľa.
6. Zhotoviteľ je povinný vykonávať plnenie tejto zmluvy
7. v najvyššej kvalite, len odborne kvalifikovanými osobami,
8. v súlade s pokynmi výrobcu výťahov a príslušnými právnymi predpismi SR.

**Čl. VI. Doba platnosti zmluvy**

1. Táto zmluva sa uzatvára na dobu určitú, a to 24 mesiacov odo dňa účinnosti zmluvy alebo do vyčerpania finančného limitu podľa čl. VII. bod 1. tejto zmluvy, podľa toho, ktorá skutočnosť nastane skôr.
2. Zmluva nadobúda platnosť dňom podpisu oprávnenými zástupcami oboch zmluvných strán a účinnosť dňom nasledujúcim po dni jej zverejnenia v Centrálnom registri zmlúv vedenom Úradom vlády SR.
3. Platnosť tejto zmluvy je možné, pred uplynutím doby podľa bodu 1. tohto článku, ukončiť :
4. písomnou dohodou zmluvných strán k dátumu stanovenému v dohode,
5. písomnou výpoveďou ktorejkoľvek zmluvnej strany a to bez uvedenia dôvodov s výpovednou lehotou 3 mesiace; výpovedná lehota začína plynúť prvým dňom mesiaca nasledujúceho po mesiaci, v ktorom bola výpoveď doručená druhej zmluvnej strane,
6. odstúpením od zmluvy z dôvodov uvedených v zákone alebo tejto zmluve.
7. Zhotoviteľ je oprávnený od tejto zmluvy odstúpiť z dôvodov podstatného porušenia zmluvy zo strany objednávateľa. Podstatným porušením zmluvy zo strany objednávateľa sa pre účely tejto zmluvy rozumie:
8. omeškanie objednávateľa s úhradou faktúry o viac ako 60 kalendárnych dní.
9. Objednávateľ je oprávnený od tejto zmluvy odstúpiť z dôvodov podstatného porušenia zmluvy zo strany zhotoviteľa. Podstatným porušením zmluvy zo strany zhotoviteľa sa pre účely tejto zmluvy rozumie :
10. porušenie povinnosti zhotoviteľa podľa čl. III. tejto zmluvy,
11. porušenie povinnosti zhotoviteľa podľa čl. IV. tejto zmluvy,
12. porušenie povinnosti zhotoviteľa podľa čl. V. tejto zmluvy.
13. Odstúpenie od zmluvy nadobúda účinnosť dňom doručenia písomného oznámenia o odstúpení od zmluvy druhej zmluvnej strane, týmto dňom zmluva zaniká.

**Čl. VII. Cena a platobné podmienky**

1. Zmluvné strany sa dohodli, v zmysle zák. č. 18/1996 Z. z. o cenách, v znení neskorších právnych predpisov, na cene plnenia za predmet plnenia uvedený v čl. III. tejto zmluvy a takto :

 Predpokladaná cena plnenia bez DPH : .................................................................. €,

 slovom : .............................................................. eur. K danej cene sa pripočíta DPH vo výške podľa platných právnych predpisov SR.

 Predpokladaná cena plnenia bez DPH je určená na základe predpokladaného množstva plnenia za obdobie platnosti zmluvy 24 mesiacov podľa jednotkových cien uvedených v Prílohe č. 2 tejto zmluvy pričom predpokladané množstvo plnenia nie je pre objednávateľa záväzné.

 Predpokladaná cena plnenia bez DPH je **finančným limitom** pre plnenie tejto zmluvy (čl. VI. bod 1. tejto zmluvy).

 **Uvedené jednotkové ceny plnenia zahŕňajú** všetky náklady Zhotoviteľa na vykonanie plnenia podľa tejto zmluvy, najmä: cestovné (napr. servisného technika na miesto plnenia a späť) a akékoľvek iné náklady zhotoviteľa spojené  plnením tejto zmluvy (napr. balné, poštovné náklady, vyhotovenie správy/protokolu), dopravné náklady, cenu za náhradné diely, ďalší spotrebný materiál použitý pri vykonávaní servisu.

Cena za predmet plnenia je dohodnutá ako paušálna cena za jeden kalendárny mesiac a je uvedená v Prílohe č. 2 tejto zmluvy.

1. Objednávateľ sa zaväzuje zaplatiť zhotoviteľovi cenu za vykonanie servisu podľa tejto zmluvy bezhotovostným prevodom na účet zhotoviteľa a to na základe faktúr vystavených zhotoviteľom v zmysle tejto zmluvy.

 Zhotoviteľ je povinný fakturovať vykonanie :

1. servisu v rámci paušálnej ceny pravidelne 1x mesačne, pričom zhotoviteľ bude fakturovať oddelene po jednotlivých výťahoch, vždy do piatich pracovných dní po uplynutí príslušného mesiaca, ktorého sa plnenie týka,
2. opravy vrátane náhradných dielov nad rámec mesačnej paušálnej ceny, oddelene po jednotlivých výťahoch, vždy po riadnom prevzatí plnenia objednávateľom. Faktúru je zhotoviteľ povinný vystaviť do 15 dní odo dňa riadneho prevzatia plnenia, najneskôr však do piateho pracovného dňa v mesiaci, nasledujúceho po mesiaci, v ktorom bolo vykonané plnenie.
3. Lehota splatnosti jednotlivých faktúr je 60 kalendárnych dní odo dňa doručenia faktúry objednávateľovi.
4. Každá jednotlivá faktúra musí obsahoval náležitosti podľa platných právnych predpisov SR v čase fakturácie. V prípade, že doručená faktúra nebude vystavená správne alebo nebude obsahovať požadované prílohy v zmysle tejto zmluvy, je objednávateľ oprávnený predmetnú faktúru vrátiť zhotoviteľovi na opravu. Zhotoviteľ je povinný vystaviť novú faktúru alebo faktúru doplniť a opätovne ju doručiť objednávateľovi; v takom prípade začne plynúť nová lehota splatnosti až po doručení opravenej alebo doplnenej faktúry objednávateľovi. Zhotoviteľ je oprávnený zaslať objednávateľovi faktúru v elektronickej forme na e-mailovú adresu: faktury@unlp.sk, pričom aj takto zaslaná faktúra musí obsahovať požadované prílohy (kalkulácia ceny servisu podľa ustanovení tejto zmluvy).
5. Zmluvné strany sa dohodli, že v prípade odstávky výťahu dlhšie ako 30 dní nebude tento výťah predmetom fakturácie a bude odrátaný z celkovej mesačnej paušálnej ceny až do doby jeho uvedenia do prevádzky. Prípady odstávky výťahu, resp. opätovného spustenia výťahu do prevádzky, je Zhotoviteľ povinný včas oznamovať Objednávateľovi písomnou formou alebo elektronicky (e-mailom na adresu: milan.kozub@unlp). Na prelome mesiaca bude fakturovaná len alikvotná časť mesačnej paušálnej ceny podľa počtu dní odstávky za daný výťah.
6. Zmluvné strany sa dohodli, že pri výmene výťahu a/alebo počas rekonštrukcie výťahu nebude daný výťah predmetom mesačnej fakturácie a bude odrátaný z celkovej mesačnej paušálnej ceny až do jeho opätovného uvedenia do užívania. Následne bude zrekonštruovaný alebo nový výťah doplnený do zoznamu a do celkovej mesačnej paušálnej ceny.

**Čl. VIII. Reklamácia a vady plnenia, záruka**

1. Zhotoviteľ zodpovedá za vady vykonaného plnenia, pričom stanovuje záručnú dobu na vykonané plnenie – servis 12 mesiacov odo dňa riadneho prevzatia plnenia objednávateľom. V prípade výmeny náhradných dielov zhotoviteľ poskytuje záruku na náhradné diely v dĺžke 24 mesiacov (nový diel). Táto záručná doba sa nevzťahuje na spotrebný materiál, ktorý má dobu použiteľnosti kratšiu ako 24 mesiacov.
2. Vady vykonaného plnenia je objednávateľ povinný zhotoviteľovi písomne oznámiť bez zbytočného odkladu po ich zistení na e-mail adresu:  **...........................**

V oznámení je povinný uviesť najmä identifikáciu výťahu podľa názvu, inventárneho čísla a výrobného čísla, dátum vykonaného plnenia a stručný popis vady. Oznámenie o vadách plnenia sa považuje za doručené odoslaním v elektronickej forme na e-mail adresu zhotoviteľa: **……………………..**

1. Zhotoviteľ za vady vykonaného plnenia nezodpovedá v prípade, že boli spôsobené prevádzkou /používaním výťahu v rozpore s technickými podmienkami stanovenými výrobcom alebo zhotoviteľom, neodbornou obsluhou alebo opravami, či neoprávneným zásahom iných osôb ako zhotoviteľom, či vyššou mocou.
2. Zhotoviteľ je oprávnený rozhodnúť o tom, akým spôsobom bude vada plnenia odstránená.

**Čl. IX. Majetkové sankcie**

1. Zmluvné strany sa dohodli, že v prípade porušenia povinností uvedených v čl. III., IV. a čl. V. tejto zmluvy zo strany zhotoviteľa je objednávateľ oprávnený uplatniť si nárok na zaplatenie zmluvnej pokuty vo výške 1 000,- €, slovom : jedentisíc eur, za každý jednotlivý prípad porušenie zmluvných podmienok. Zmluvná pokuta je splatná v lehote do 60 kalendárnych dní od dňa doručenia faktúry zhotoviteľovi.
2. Zmluvné strany sa dohodli, že v prípade porušenia povinností uvedených v čl. VIII. tejto zmluvy zo strany zhotoviteľa je objednávateľ oprávnený uplatniť si nárok na zaplatenie zmluvnej pokuty vo výške 1 000,- €, slovom : jedentisíc eur, za každý jednotlivý prípad porušenia zmluvných podmienok. Zmluvná pokuta je splatná v lehote do 60 kalendárnych dní od dňa doručenia faktúry zhotoviteľovi.
3. Zmluvné strany sa dohodli, že v prípade porušenia povinností uvedených v čl. X. tejto zmluvy zo strany zhotoviteľa je objednávateľ oprávnený uplatniť si nárok na zaplatenie zmluvnej pokuty vo výške 1 000,- €, slovom : jedentisíc eur, za každý jednotlivý prípad porušenia zmluvných podmienok. Zmluvná pokuta je splatná v lehote do 60 kalendárnych dní od dňa doručenia faktúry zhotoviteľovi.
4. Zmluvné strany sa dohodli, že v prípade porušenia povinností uvedených v čl. XI. bod 1., 2. a 3. tejto zmluvy zo strany zhotoviteľa je objednávateľ oprávnený uplatniť si nárok na zaplatenie zmluvnej pokuty 10% zo sumy bez DPH z postúpenej pohľadávky. Zmluvná pokuta je splatná v lehote do 60 kalendárnych dní od dňa doručenia faktúry zhotoviteľovi.
5. V prípade nedodržania termínu nástupu na odstraňovanie porúch (čl. III bod 3c) je objednávateľ oprávnený uplatniť si nárok na zaplatenie zmluvnej pokuty vo výške 10% sumy z mesačnej paušálnej ceny dotknutého zariadenia za každú, aj začatú hodinu omeškania
6. V prípade nedodržania termínu nástupu na vyslobodenie uviaznutých osôb (čl. III bod 3 j, k, l) je objednávateľ oprávnený uplatniť si nárok na zaplatenie zmluvnej pokuty vo výške 33,- € za každú aj začatú hodinu omeškania.
7. V prípade nepredloženia cenovej ponuky na opravu (pri opravách nad rámec mesačnej paušálnej ceny) v termíne podľa čl. III bod 5b je objednávateľ oprávnený uplatniť si nárok na zaplatenie zmluvnej pokuty vo výške 33,- € za každý, aj začatý pracovný deň omeškania.
8. Ak výťah, ktorý je predmetom servisných činností, nebude plne funkčný do termínov, uvedených v čl. III bod 5a) a odstránenie tejto poruchy spadá do servisných činností zahrnutých v paušálnej mesačnej cene, objednávateľ je oprávnený uplatniť si zmluvnú pokutu vo výške 50,- € za každú aj začatú hodinu omeškania.
9. Uplatnením majetkových sankcií podľa tohto článku nie je dotknuté právo poškodenej zmluvnej strany na náhradu škody spôsobenej porušením povinností, na ktorú sa vzťahuje majetková sankcia (majetková sankcia sa nezapočíta na náhradu škody).

**Čl. X. Dôvernosť informácií, ochrana osobných údajov**

1. Zhotoviteľ sa zaväzuje, že:

a/ bude zachovávať mlčanlivosť o všetkých informáciách získaných v súvislosti s touto zmluvou, zistených pri plnení tejto zmluvy a tieto informácie nebude zverejňovať, ani ich žiadnym spôsobom rozširovať, vo vzťahu k tretím osobám;

b/ nevyužije akékoľvek informácie, ktoré zistí alebo s prihliadnutím na okolnosti by mohol zistiť pri plnení tejto zmluvy vo svoj prospech, ani v prospech tretích osôb, počas trvania tohto zmluvného vzťahu a ani po ukončení platnosti tejto zmluvy;

c/ všetky informácie a písomné dokumenty, ktoré budú na základe tejto zmluvy vypracované, bude považovať za dôverné, a to bez časového obmedzenia aj po ukončení platnosti tejto zmluvy;

d/ informácie a podklady poskytnuté objednávateľom alebo tretími osobami pre plnenie predmetu tejto zmluvy nepoužije na iný účel ako je plnenie tejto zmluvy.

1. Zhotoviteľ je povinný, v zmysle zák. č. 18/2018 Z. z. o ochrane osobných údajov a o zmene a doplnení niektorých zákonov, v prípade, že pri plnení tejto zmluvy alebo v súvislosti s ním spracováva osobné údaje, zabezpečiť ochranu osobných údajov osôb, ktoré objednávateľ pri svojej činnosti spracúva ako prevádzkovateľ a s ktorými môže prísť zhotoviteľ, zamestnanci zhotoviteľa a/alebo tretie osoby vo vzťahu k zhotoviteľovi, do styku pri plnení podľa tejto zmluvy. Zhotoviteľ je povinný poučiť o povinnosti mlčanlivosti svojich zamestnancov a všetky tretie osoby, ak v mene zhotoviteľa budú vykonávať činnosti alebo sa akýmkoľvek spôsobom budú zúčastňovať na plnení tejto zmluvy na strane zhotoviteľa.
2. Zmluvné strany sa zaväzujú, že obchodné, technické a iné informácie a skutočnosti, ktoré im boli zverené druhou zmluvnou stranou, nesprístupnia tretím osobám bez písomného súhlasu dotknutej strany a ani tieto informácie a iné skutočnosti nepoužijú pre iné účely než pre plnenie tejto zmluvy. Toto ustanovenie sa nevzťahuje na obchodné, technické a iné informácie a skutočnosti, ktoré sú bežne dostupné tretím osobám a na ich zverejnenie v súlade s príslušnými právnymi predpismi SR.

**Čl. XI. Osobitné ustanovenia**

1. Zmluvné strany sa dohodli, že pohľadávku, ktorá vznikne z tohto zmluvného vzťahu zhotoviteľovi ako veriteľovi, zhotoviteľ nepostúpi tretej osobe bez predchádzajúceho písomného súhlasu objednávateľa ako dlžníka. Písomný súhlas za objednávateľa je oprávnený vydať len jeho štatutárny orgán. Postúpenie pohľadávok bez predchádzajúceho písomného súhlasu objednávateľa je neplatné, s odkazom na § 525 ods. 2 zák. č. 40/1964 Zb. Občiansky zákonník, v znení neskorších predpisov. Porušenie povinností zhotoviteľa uvedených v tomto bode sa považuje za podstatné porušenie tejto zmluvy.
2. Zhotoviteľ sa zaväzuje, že nevykoná bez predchádzajúceho písomného súhlasu objednávateľa ako dlžníka, žiadny právny úkon, ktorým by bola alebo ktorého dôsledkom by bola alebo mohla byť zmena v osobe zhotoviteľa ako veriteľa, ktorý mu umožňuje platná právna úprava o zabezpečení záväzku, najmä nie však výlučne, pohľadávku nezaloží ako majetok, neprijme ponuku ručenia alebo bankovej záruky, nepristúpi k dohode o započítaní pohľadávok so svojim veriteľom a to vo vzťahu k pohľadávkam, vrátane príslušenstva, ktoré ku dňu platnosti tejto zmluvy existujú a ktoré v budúcnosti vzniknú z ich akéhokoľvek vzájomného zmluvného vzťahu zhotoviteľovi ako veriteľovi a objednávateľovi ako dlžníkovi. Zmluvné strany sa dohodli, že akýkoľvek právny úkon zhotoviteľa ako veriteľa vedúci k zmene v osobe veriteľa je bez predchádzajúceho písomného súhlasu objednávateľa ako dlžníka absolútne neplatný. Súhlas za objednávateľa je oprávnený vydať len jeho štatutárny orgán. Porušenie povinností zhotoviteľa uvedených v tomto bode sa považuje za podstatné porušenie tejto zmluvy.
3. Zhotoviteľ nie je oprávnený postúpiť práva a povinnosti z tejto zmluvy tretej osobe bez predchádzajúceho písomného súhlasu objednávateľa. Postúpenie práv a povinností bez predchádzajúceho písomného súhlasu objednávateľa je neplatné. Porušenie povinností zhotoviteľa uvedených v tomto bode sa považuje za podstatné porušenie tejto zmluvy.
4. Zhotoviteľ berie na vedomie, že objednávateľ zverejní túto zmluvu, jej dodatky v Centrálnom registri zmlúv vedenom Úradom vlády Slovenskej republiky a faktúry súvisiace s touto zmluvou na webovej stránke objednávateľa, v súlade so zákonom č. 546/2010 Z. z., ktorým sa dopĺňa zákon č. 40/1964 Zb. Občiansky zákonník v znení neskorších predpisov a ktorým sa menia a dopĺňajú niektoré zákony.
5. Zmluvné strany sa dohodli, že v prípade pochybností sa písomnosti podľa tejto zmluvy t.j. súvisiace s týmto zmluvným vzťahom, považujú za doručené na tretí deň odo dňa ich odoslania doporučenou poštou na adresu sídla druhej zmluvnej strany, pričom deň odoslania sa do tejto lehoty nepočíta, ak v tejto zmluve nie je dohodnuté inak.
6. Zhotoviteľ je povinný vo vzťahu k svojim zamestnancom a tretím osobám, ktorými zabezpečuje plnenie tejto zmluvy dodržiavať právne predpisy SR a to najmä pracovnoprávne predpisy, predpisy z oblasti bezpečnosti a ochrany zdravia pri práci a v oblasti sociálneho zabezpečenia a to počas celej doby platnosti tejto zmluvy.
7. Zhotoviteľ zodpovedá za škodu spôsobenú objednávateľovi pri vykonávaní diela a zaväzuje sa ju uhradiť v celom rozsahu. Uvedené sa vzťahuje aj na škodu spôsobenú subdodávateľom zhotoviteľa. Zhotoviteľ prehlasuje, že má na celé obdobie vykonávania diela uzatvorené poistenie zodpovednosti za škodu spôsobenú výkonom svojej činnosti a svojou prevádzkou, ako aj poistenie majetku, vrátane materiálu potrebného na vykonanie diela.
8. Zmluvné strany sa zaväzujú oznámiť si navzájom akékoľvek zmeny údajov dôležitých pre bezproblémové plnenie tejto zmluvy.
9. Zhotoviteľ je povinný poskytnúť súčinnosť a strpieť výkon kontroly/auditu/overovania súvisiaceho s plnením tejto zmluvy vykonávaný oprávnenými osobami orgánov štátnej správy.
10. Zhotoviteľ prehlasuje, že pred uzatvorením tejto zmluvy sa riadne oboznámil s podmienkami plnenia tejto zmluvy a dielo vykoná v súlade s touto zmluvou.
11. Zhotoviteľ zodpovedá za dodržiavanie všetkých bezpečnostných a protipožiarnych opatrení v zmysle príslušných platných právnych predpisov a noriem pri vykonávaní plnenia podľa tejto zmluvy. Zhotoviteľ (zamestnanci zhotoviteľa) je povinný zúčastniť sa na vstupnom školení BOZP a PO u odborných zamestnancov objednávateľa.
12. Zhotoviteľ (zamestnanci zhotoviteľa) je povinný zúčastniť sa oboznámenia s internými predpismi objednávateľa, ktoré sa týkajú opatrení pri havarijnom úniku nebezpečných odpadov a nebezpečných látok do životného prostredia (PI-01, PI-02.1, havarijný plán), ktoré vykonajú odborní zamestnanci objednávateľa. Zhotoviteľ je povinný dodržiavať interné predpisy objednávateľa, s ktorými bol riadne oboznámený a riadiť sa pokynmi objednávateľa v prípade havarijnej alebo mimoriadnej situácie.
13. Zhotoviteľ je pre oblasť požiarnej ochrany povinný zabezpečiť dodržiavanie povinnosti podľa zák. č. 314/2001 Z. z. o ochrane pred požiarmi v znení neskorších predpisov.
14. Zhotoviteľ je povinný pri realizácii diela zabezpečiť bezpečnosť a ochranu zdravia pri práci svojich zamestnancov, vrátane aj všetkých ďalších osôb, ktoré sa budú pohybovať na mieste plnenia a dodržiavať všetky zákonné povinnosti zhotoviteľa. Je povinný poskytnúť svojim zamestnancom príslušné ochranné pracovné pomôcky a zároveň zabezpečiť výkon prác podľa ich druhu a charakteru tak, aby zodpovedali príslušným právnym predpisom SR.
15. Zhotoviteľ sa zaväzuje všetky prípadné neoprávnené zásahy do budovy alebo zariadení objednávateľa, ktoré boli spôsobené pri realizácii diela uviesť do pôvodného stavu.

**Čl. XII. Subdodávky**

1. Zhotoviteľ je oprávnený zabezpečiť iba tú časť plnenia predmetu tejto zmluvy prostredníctvom svojich **subdodávateľov,** ktorá nepriamo súvisí s prevádzkou výťahu, (napr.: stavebné práce a pod.), t.j. nezahŕňa činnosti, ktoré sú predmetom tejto zmluvy uvedené v čl. III. tejto zmluvy pričom zhotoviteľ:
2. je povinný plnenie tejto zmluvy zadať len subdodávateľovi uvedenému v **Prílohe č. 3 tejto zmluvy** s rozsahom jeho plnenia uvedeným vo verejnom obstarávaní;
3. garantuje spôsobilosť každého zo subdodávateľov uvedených v Prílohe č. 3 tejto zmluvy, pre plnenie predmetu tejto zmluvy;
4. zodpovedá za celé a riadne plnenie tejto zmluvy počas celej doby platnosti tejto zmluvy a to bez ohľadu na to, či zhotoviteľ použil na plnenie predmetu zmluvy subdodávky alebo nie, v akom rozsahu a za akých podmienok. Objednávateľ nenesie žiadnu zodpovednosť a nemá žiadne povinnosti vyplývajúce z tejto zmluvy voči subdodávateľom zhotoviteľa,
5. je povinný v prípade zmeny subdodávateľa alebo v prípade doplnenia nového subdodávateľa vo vzťahu k plneniu, ktorého sa táto Zmluva týka písomne oznámiť objednávateľovi akúkoľvek zmenu údajov o subdodávateľovi, a to do piatich pracovných dní odo dňa, kedy táto skutočnosť nastala;
6. je povinný do piatich pracovných dní odo dňa uzatvorenia zmluvy so subdodávateľom predložiť objednávateľovi aktualizovaný zoznam subdodávateľov, ktorý musí obsahovať minimálne identifikáciu subdodávateľa, predmet a presný rozsah subdodávky, predpokladaný podiel plnenia zadávaný subdodávateľovi vo vzťahu k celému rozsahu plnenia a osobu oprávnenú konať za subdodávateľa (meno a priezvisko, adresa pobytu, dátum narodenia. Zoznam subdodávateľov je uvedený **Prílohe č. 3** tejto Zmluvy.

Na zmenu v zozname subdodávateľov t.j. zmenu Prílohy č. 3 tejto zmluvy sa vyžaduje uzatvorenie dodatku k tejto Zmluve. Zhotoviteľ zodpovedá za plnenie tejto zmluvy alebo jej časti subdodávateľom tak, akoby plnenie zmluvy realizoval sám (osobne). Porušenie povinností zhotoviteľa uvedených v tomto bode sa považuje za podstatné porušenie tejto zmluvy.

**Čl. XIII. Záverečné ustanovenia**

1. Meniť a dopĺňať túto zmluvu je možné len na základe dohody oboch zmluvných strán, ktorá je v súlade s platnými všeobecne záväznými právnymi predpismi a to vo forme písomných dodatkov k tejto zmluve.

2. Právne vzťahy výslovne neupravené touto zmluvou riadia príslušnými ustanoveniami zák. č. 513/1991 Zb. Obchodný zákonník, v znení neskorších predpisov a ďalšími súvisiacimi právnymi predpismi Slovenskej republiky.

3. Zmluva je vyhotovená v troch rovnopisoch, z ktorých zhotoviteľ obdrží jeden rovnopis a objednávateľ dva rovnopisy.

4. V prípade, že niektoré ustanovenie tejto zmluvy je v čase uzatvorenia tejto zmluvy alebo sa stane počas platnosti tejto zmluvy neplatným, nie je tým dotknutá platnosť ostatných ustanovení tejto zmluvy. Zmluvné strany sa zaväzujú nahradiť neplatné ustanovenie zmluvy ustanovením platným, ktoré svojím obsahom a zmyslom zodpovedá najlepšie pôvodnému účelu a vôli zmluvných strán.

5. Neoddeliteľnou súčasťou tejto zmluvy je :

 Príloha č.1: Rozsah predmetu plnenia a zoznam výťahov

 Príloha č.2: Kalkulácia ceny – štrukturovaný rozpočet

Príloha č.3: Zoznam subdodávateľov

V Košiciach, dňa ....................... V ......................dňa............................

Objednávateľ: Zhotoviteľ:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 MUDr. Ľuboslav Beňa, PhD., MPH

 riaditeľ

Univerzitná nemocnica L. Pasteura Košice

## Príloha č. 1: Rozsah predmetu plnenia a zoznam výťahov

**Predmet plnenia: Vykonávanie údržby, servisných služieb, odborných prehliadok a odborných skúšok zdvíhacích zariadení - výťahov**

**Evidenčné číslo verejného obstarávania objednávateľa :** UNLP-2025-65-NZ

|  |  |
| --- | --- |
|  | **ROZSAH PREDMETU PLNENIA A ZOZNAM VÝŤAHOV** |
|  |

## Príloha č. 2: Kalkulácia ceny – štrukturovaný rozpočet

**Predmet plnenia: Vykonávanie údržby, servisných služieb, odborných prehliadok a odborných skúšok zdvíhacích zariadení - výťahov**

## Príloha č. 3: Zoznam subdodávateľov - čl. XII. tejto zmluvy

**Predmet plnenia: Vykonávanie údržby, servisných služieb, odborných prehliadok a odborných skúšok zdvíhacích zariadení - výťahov**

**Evidenčné číslo verejného obstarávania objednávateľa :** UNLP-2025-65-NZ

## Zoznam subdodávateľov

***Subdodávateľ č. 1. :***

|  |  |  |
| --- | --- | --- |
| *a/* | *Obchodné meno*  |  |
| *b/* | *Sídlo* |  |
| *c/* | *IČO*  |  |
| *d/* | *Predmet subdodávky* |  |
| *e/*  | *Presný rozsah subdodávky* |  |
| *f/* | *Percentuálny podiel tejto subdodávky z celkového plnenia zmluvy* |  |
| *g/* | *Osoba oprávnená konať za subdodávateľa*  | *Meno a priezvisko :**Adresa pobytu:**Dátum narodenia:**Tel. kontakt:* *E-mail adresa:* |
| *h/* | *Iné*  |  |

***Subdodávateľ č. 2. :***

|  |  |  |
| --- | --- | --- |
| *a/* | *Obchodné meno*  |  |
| *b/* | *Sídlo* |  |
| *c/* | *IČO*  |  |
| *d/* | *Predmet subdodávky* |  |
| *e/*  | *Presný rozsah subdodávky* |  |
| *f/* | *Percentuálny podiel tejto subdodávky z celkového plnenia zmluvy* |  |
| *g/* | *Osoba oprávnená konať za subdodávateľa*  | *Meno a priezvisko :**Adresa pobytu:**Dátum narodenia:**Tel. kontakt:* *E-mail adresa:* |
| *h/* | *Iné*  |  |

\* Pokiaľ Zhotoviteľ bude zabezpečovať plnenie tejto zmluvy prostredníctvom svojich subdodávateľov

(čl. XII. tejto zmluvy) vpíše všetky požadované údaje do tabuliek vyššie.

\*\*V prípade, že zhotoviteľ plnenie tejto zmluvy nebude zabezpečovať prostredníctvom svojich subdodávateľov (čl. XII. tejto zmluvy) preškrtne vyššie uvedené tabuľky a túto skutočnosť potvrdí podpisom prehlásenia na tejto prílohe:

**Prehlásenie Zhotoviteľa\*\* :**

**Zhotoviteľ týmto prehlasuje, že plnenie tejto zmluvy nebude zabezpečovať prostredníctvom žiadnych subdodávateľov ( čl. XII. tejto zmluvy).**

 **V ...................................., dňa ..........................**

**Zhotoviteľ : \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**